Groei – Jonanda Burger
Lewe jy onder 'n halwe Evangelie?
September 14, 2011 April 6, 2016 burgerjonandaLeave a comment
Soos ons die Fees seisoen in beweeg, geskenke gekoop, voorbereidings tref vir familie wat kom of reis reëlings tref ens. mis ons soms die ware geskenk van Jesus Christus se koms, sterwe en opstanding.
Dis waaraan ek jou graag wil herinner met hierdie laaste uitgawe van die Riviertjie in 2009.
Wanneer ons in verbintenis is met Jesus Christus en Hom aanneem as ons Verlosser gee Sy geboorte, sterwe en opstanding vir ons die grootste geskenk ooit: Die Ewige lewe! Ef 2:8-9 verklaar: "Julle is inderdaad uit genade gered, deur geloof. Hierdie redding kom nie uit julleself nie; dit is 'n gawe van God. Dit kom nie deur julle eie verdienste nie, en daarom het niemand enige rede om op homself trots te wees nie."
Dit beteken dat ons nie die ewige lewe kan verdien deur ons eie werke en goeie dade nie maar ons verkry die ewige lewe deur te glo in Jesus Christus as die Seun van God wat vir ons sondes aan die kruis betaal en gesterwe het en uit die dood opgestaan het, satan oorwin het en opgevaar het na God waar Hy vir ons intree.
Maar dit is nie waar die Goeie Nuus op hou nie. Ek glo dat baie Christene onder 'n halwe Evangelie leef. Die totale Evangelie getuig dat Jesus Christus se sterwe en opstanding vir ons soveel meer as net die ewige lewe as geskenk gegee. Christus se kruisdood gee dat ons hier op aarde in oorwinning kan lewe. Dit beteken nie dat ons nooit moeilikhede en uitdagings sal beleef nie maar dat Christus se kruisdood sekere gevolge in ons lewe het. Ons moet hierdie gevolge besef sodat ons alles kan wees en leef wat Christus se kruisdood vir ons as wedergebore Christene tot gevolg het.
Die wedergebore Christen is nie 'n sondaars wat vergewe is nie maar 'n verloste/vrygekoopte heilige. Ons kry nie net alleenlik iets – die ewige lewe- uit wedergeboorte nie maar ons word ook iets: heilig, nuut, 'n kind van God, 'n kind van die lig, 'n burger van die hemel. En hierdie transformasie vind plaas tydens wedergeboorte nie eers die dag as jy fisies sterwe nie. As gelowiges probeer ons nie heilig te word nie. Ons is heiliges wat elke dag meer soos Jesus word.
Dit absoluut noodsaaklik om hierdie identiteit in Christus te besef as ons die Christelike lewe in oorwinning wil leef. Die mens kan nie aanhou om op te tree op 'n manier wat nie ooreenstem met hoe hy homself sien nie. Wanneer jy jouself as 'n sondaar sien tree jy ooreenstemmend op. Wanneer jy die waarheid glo en jouself sien as 'n nuwe mens, dood vir die sondes en dat jy daagliks verander word om meer soos Jesus te wees sal jy ook ooreenstemmend begin op tree.
'n Kennis van God, wat Christus deur Sy kruisdood bewerkstellig het en wie jy werklik in Christus is, is van die mees kardinale kennis wat 'n persoon oor kan beskik.
Glo jy net 'n halwe evangelie? Wie is Jesus Christus vir jou en wat glo jy het Sy kruisdood en opstanding vir jou bewerkstellig?
Hier is paar waarhede om jou siening te vernuwe:
Vry van die sondes:
Ef 4: 23-24, Kol 3:1
Vry deur God se Genade:
Rom 9: 14-16, Ef 2: 4-7
Vry deur God se Liefde:
Jes 43: 4, Jer 31: 3
Vry deur God se Getrouheid:
Deut 31: 6-8, Ps 89:1-2
Vry van Vrees:
Jos 1: 9, Ps 91: 1-12
Vry van Kwaad/Woede:
Ps 37: 7-8, Sp 15: 1 & 18
Vry van Mismoedigheid:
Ps 42: 5, Ps 138: 7
Vry van Frustrasie:
Jes 51: 17, Ef 4: 1-3
Vry van Depressie:
Jes 61: 1-3, Joh 16: 20-22
Vry om nie oor te gee aan versoekings:
Luk 22: 31-32, Joh 16: 33
Vry van Huweliksprobleme:
Gen 2:18, 21-25, Sp 10: 12
Vry van Finansiële bekommernis:
Ps 34: 9-10, Mal 3: 10-12
Vry om te vind wat God wil hê:
Ps 32: 8, Sp 3: 5-6, 16: 3
Vry om ander te Vergewe:
Mat 6: 14-15, 18: 21-35, Mar 11: 25-26
Vry om in Geloof te Groei:
Luk 17: 5-6, Rom 10: 8-10
Vry om Lief te hê:
Deut 6: 5, Mat 5: 43-48
Satan is oorwin en ek deel in hierdie oorwinning:
Kol 2:10, 15, 1Joh 4:4
Vry vir Lofprysing:
Ps 111, Jes 25: 1
Vry om te Bid:
Ps145: 17-19, Mat 18: 19-20
Vry om terug te draai na God:
Hand 3: 19, 2Kor 7: 9
Vry om Sterk te Staan:
Ps 31: 23-24, Jes 40: 29-31
Vry om die Ewige Lewe te ontvang:
Tit 3: 1-8, 1Joh 2: 24-25
Indien jy hulp of ondersteuning nodig het kan jy my gerus skakel by 082 922 5081 vir 'n afspraak.
Healthy spirit :: Gesonde geesGroei, Jesus, Vryheid
Die oorlog tussen ons sondige natuur en die Gees van God
Voordat ons hierdie vra beantwoord is dit belangrik om eers te verstaan wat bedoel word met die sondige natuur. Wanneer ons die Bybel bestudeer kan mens sien dat daar na die sondige natuur ook verwys word as die werke van die vlees of die vlees. Dit is alles wat teenoor die werke en wil van die Heilige Gees staan.
Die amplified Bybel beskryf die sondige natuur as begeertes en drange en die menslike natuur sonder God.
John Piper beskryf die vlees as die ego van die mens wat behoeftes het (leegheid / leemte binne in self) en wat alle moontlike hulpbronne en kragte tot sy/haar beskikking buite / behalwe God gebruik om hierdie behoeftes te bevredig. Hy sê dit is die bewustheid van diepe begeertes en die idee om na God te gaan vir hulp of op Hom te vertrou om die begeerte te vervul, te verafsku en daarom die behoeftes deur eie kragte en hulpbronne te vervul.
Dit beteken ook dat jy die vrug van die Heilige Gees in jou lewe dra (v22). Dus lewe jy nie meer in sonde nie maar in gehoorsaamheid aan God.
Om deur die Gees van God beheer te word is dus die werk van God. Maar vir hierdie werk om plaas te vind moet ons dit BAIE graag wil hê. Ons eie wil hierin is baie belangrik. God sal nooit iets doen wat ons nie wil hê Hy moet doen nie – God forseer nooit sy wil af op ons nie! Ons moet dus verlang en smag daarna om deur die Heilige Gees beheer te word en nie deur ons sondige begeertes nie. Ons moet die sonde haat.
Ons leer uit vers 17 dat ons sondige natuur in oorlog is met wat die Gees wil hê. Dus ervaar alle Christene konflik van binne af. Christene is nie mense wat geen verkeerde begeertes beleef nie. Maar 'n Christen is 'n persoon wat deur die Gees in oorlog is met daardie begeertes (John Piper). As Christen moet jy dus leer om daardie begeertes te haat.
Maar as jy jou deur die Heilige Gees laat lei dan sal jy nie die begeertes van jou sondige natuur bevredig nie (v16). Hierdie is 'n belofte. Dus as die Heilige Gees ons lei en beheer dan sal ons die sondige begeertes in ons lewe oorwin en nie toelaat dat dit ons beheer nie.
Tweedens, volgens vers 18, wanneer ons toe laat dat die Heilige Gees ons lewe beheer dan staan ons nie meer onder die wet nie. Dit beteken egter nie ons hoef nie die wet na te kom nie maar dat ons die krag van die Heilige Gees het om die wet na te kom. Dit kan soos volg voorgestel word: wanneer die Gees ons lewe beheer is gehoorsaamheid aan die wet soos om getrek te word deur hierdie stoom trein op die spore. Dit gebeur maklik. Maar wanneer ons dit deur ons eie krag die wet probeer na kom is dit soos om 'n lang leer te klim. Dit is baie moeiliker en amper onmoontlik.
Wanneer ons lewe deur die Gees van God beheer word, word die leegheid binne in ons wat al die begeertes veroorsaak, opgevul met die Heilige Gees, wat dan vrugte produseer.
Hoe kry ek dit reg dat die Heilige Gees my lewe beheer?
Deur my hart gelukkig, tevrede en vredevol in God te hou. Dit gebeur deur geloof en vertroue in God se beloftes vir ons.
Kyk na die volgende verse:
Ons moet in plaas daarvan om ons eie sondige begeertes te bevredig glo in die beloftes van God om ryklik aan elkeen van ons behoeftes te voldoen. Dit is wanneer ons kies om te glo dat ons nuut is en die Gees ons krag gee om ons sondige begeertes te oorkom in plaas daarvan om ons oor te gee aan ons begeertes en dit self te bevredig. Kom ek verduidelik dit met 'n voorbeeld: ek gaan deur 'n stresvolle tyd, eks gejaag en voel ek kan almal wat voor my kom verskeur, ek voel bang en onveilig, ek het 'n behoefte om te ooreet om veilig te voel en te ontvlug. Om volgens die vlees te wandel sal ek oorgee aan die sondige begeertes en doen wat my behoeftes is. Maar wanneer ek toelaat dat die Gees my beheer sal ek glo in die beloftes van God vir my situasie soos byvoorbeeld dat God vir my voorspoed beplan en nie teëspoed nie, 'n toekoms en 'n verwagting. Dat ek niks hoef te vrees nie want God is by my en sal my nooit verlaat nie. God sal aan my oorwinning gee. Dit help my om rus, vrede en vreugde in God te vind.
Dus, wanneer ek deur die Gees gelei word kies ek om op God te vertrou. Ek kyk met Geestelike oë na my situasie en nie met vleeslike gevoelens nie. Dan word my behoeftes deur die Gees vervul en ek het geen begeerte om oor te gee aan my sondige drange nie.
Wanneer ek kies om bg. te doen hou ek my hart gelukkig en tevrede in God. Ons wandel volgens die Gees wanneer ons harte in die beloftes van God rus. En ons harte rus in God wanneer ons 'n lewe van geloof in God en Sy beloftes lewe.
Om dus in die Gees te wandel is om die geveg van geloof te veg en die beloftes van God voor ons oë te hou. Dit is om met geestelike oë na elke situasie, uitdaging en behoefte te kyk en nie met vleeslike oë en gevoelens op te tree nie. Maar geloof kan net kom deur die Woord van God aan te hoor (Rom 10:17) en as ons dus volgens die Gees wil wandel moet ons mediteer op die Woord van God.
George Muller verklaar dat die nommer een ding waaraan hy elke dag eerste aandag gee is nie om God se werk te doen of Hom te verheerlik nie maar om homself eers te kry dat sy siel, innerlike mens, gelukkig en tevrede is in die Here. Dit is hoe mens toe laat dat die Gees jou lei: om jou hart gelukkig te kry in God.